# Nadal

El Nadal és la festivitat que celebra l'Església el 25 de desembre i que commemora el naixement de Jesús a Betlem. És, juntament amb la Pasqua, la festa cristiana més important de l'any.

## Citacions

* Honraré el Nadal al meu cor i procuraré conservar-lo durant tot l'any.
    (en anglès) I will honour Christmas in my heart, and try to keep it all the year.
       Canço de Nadal, 1843. State Four.

## Dites populars

* Alegra't, panxeta, que Nadal ja ve; menjarem carneta i arrosset també.
* Cada cosa a son temps, i a Nadal neules.(Mall.)
* Cada dia no és Nadal.
* Carnestoltes, quinze voltes i Nadal a cada mes, que cada dia fos festa i la Quaresma mai vingués.
    (var.) Carnestoltes quinze voltes, i Nadal de més a més, tots els dies fossin festes, la Quaresma mai vingués.
* Castanyes per Nadal, saben bé i es parteixen mal.
* De Nadal a Sant Esteve durarà la bondat teva.
* De Nadal a Sant Julià, tretze dies hi ha.
* De Nadal a Sant Joan hi va mig any.
* De Nadal a Carnestoltes, set setmanes desimboltes.(Empordà)
* De Santa Llúcia a Nadal, tretze dies per igual.
* Demà de Nadal, arròs de catedral.
* La missa de Nadal per tot l'any val.
* Nadal passat, ven-te la llana i queda't el drap.
* La nit de Nadal, la millor de l'any.
* La nit de Nadal, la més gran de l'any.
* La pluja abans de Nadal, per mitja pedregada val.
* Per Nadal al foc, per Pasqua al joc.
    (var.) Per Nadal al sol, per Pasqua al foc.
* Per Nadal capons, neules i torrons.
* Per Nadal eixuga la bugada al funeral.
* Per Nadal els pastors tenen quatre potes.
* Per Nadal i Sant Esteve, cadascú a casa seva.
* Per Nadal maduren les nesples.
* Per Nadal qui res no estrena res no val.
    (var.) Qui per nadal res no estrena, poc val.
* Per Nadal, cadascú al seu hostal.
* Per Nadal, el bon pastor va a adorar amb el sarró.
* Per Nadal, Nostre Senyor fa de pastor.
* Per Nadal, ni en alls ni en cebes empleïs ton cabal.(Urgell, Segarra)
* Per Nadal, una passa de pardal.
* Qui no celebra el Nadal és home que tant-se-val.
* Santa Llúcia a la Bisbal, tretze dies per Nadal.(La Selva, Empordà, Pla de Bages)
* Si abans de Nadal capa nova no et cal, de Nadal enllà capa nova no et caldrà.
* Un Nadal no fa mal.(Men.)
    (var.) Un Nadal no espenya.(Mall.)
    (var.) Un Nadal no enderroca una casa.(Mall.)

### Dites relacionades amb els animals i el bestiar

* Ara ve Nadal, el temps es refresca, matarem el gall i torrarem la cresta.
* Ara ve Nadal, matarem el gall i a la tia Pepa li'n dareum un tall.
* Ara ve Nadal, matarem el xai.
* Benvingut sia el gall, encara que sia passat Nadal.
* Bocs amb davantal, cabrit per Nadal.
* El bon menestral, conill per Sant Joan i pollastre per Nadal.
* Nadal sense lluna, cent ovelles tornen una.
    (var.) Nadal sense lluna, ganader de cent ovelles torna amb una.
* Passen bones festes, festes de Nadal; bones tarongetes i un conill ben gran.
* Per Nadal, cada ovella al seu corral.
* Per Nadal el bon pastor va a adorar amb el seu moltó.
* Per Nadal, el porc en sal.
* Per Nadal, la gallina al gavadal.
* Per Nadal, ric i pobre menja gall.
* Per Pasqua, carn de corder i per Nadal, de galliner.
* Per Pasqua para be, per Sant Tomàs para porc i per Nadal para gall.
* Qui té porc a la samal pot passar un bon Nadal.

### Dites relacionades amb els dies de la setmana

* Nadal en dilluns, any de difunts.
* Nadal en dilluns, de dos pans, guarda-te'n un.
* Nadal en dilluns, badalls a munts.
* Nadal en dilluns, festes a munts.(Urgell, Segarra, Calasseit, Maestrat)
* Nadal en dilluns, lots els fruits perduts.
* Quan Nadal cau en dilluns, riqueses a munts.
* Nadal en dimarts, les festes a grapats.(Urgell)
* Nadal en dimecres, sembra camps i feixes.
* Nadal en dijous, crema l'arada i ven els bous.
* Nadal en dijous, sembra plans i pujols, i amb prou feines faràs palla pels bous.(Penedès)
    (var.) Nadal en dijous, penja s'arada i ven es bous.(Men.)
    (var.) Nadal en dijous, crema l'arada i ven els bous.
* Nadal en divendres, crema foc i cendres.(Garrotxa, Urgell)
    (var.) Nadal en divendres, crema fins les cendres.
    (var.) Nadal en divendres, sembra fins les cendres.

## Frases fetes

* Durar de Nadal a Sant Esteve.
          Durar molt poc.
* Torna a tenir Nadal amb cinc festes.(Mall.)
          Tornar a estar aturats, o embolicats, o a sofrir les mateixes molèsties.

## Referències

* ↑ «Cites històriques del Nadal». Regió7, 05-11-2013. [Consulta: 28 novembre 2016].
* 1 2 3 4 5 6 7 8 9 10 11 12 13 14 15 16 17 18 19 20 Amades, 1982, p. 110-203.
* 1 2 3 4 5 6 7 8 9 10 11 12 13 14 15 16 17 18 19 20 Alcover, Antoni M.; Moll, Francesc de B. «Nadal». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 13 Amades, 1931, p. 237-240.
* 1 2 Gelabert i Fiet, 1973, p. 158-171.
* 1 2 3 4 5 6 7 8 9 Cinc mil refranys catalans i frases fetes populars, 1965.
* 1 2 3 4 5 6 7 Amades, 1932.
* ↑ Reig, Eugeni S. «Nadal. Clar i en valencià». El Punt Avui, 21-12-2009. [Consulta: 20 desembre 2014].
* ↑ Pàmies; Palou, 2012, p. 28.
* ↑ «Nadal». Gran Diccionari de la Llengua Catalana. Barcelona: Grup Enciclopèdia Catalana. [Consulta: 31 maig 2012].

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Amades, Joan. Vocabulari dels pastors (en català). Barcelona: Imprenta de la Casa de Caritat, 1932.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* Pàmies, Victor; Palou, Jordi. Els 100 refranys més populars (en català). Valls: Cossetània, 2012 (Col·lecció de cent en cent, núm. 16). ISBN 9788490340325.